laion/Wikipedia-Exotic huggingface dataset:
The Don Killuminati: The 7 Day Theory

The Don Killuminati: The 7 Day Theory הוא אלבום הסטודיו החמישי והאחרון של הראפר האמריקאי טופאק שאקור והאלבום האחרון שלו שבו הוא היה מעורב, בשם מקוואלי, שעבודתו סוימה לפני מותו. האלבום הושלם במהלך חודש אוגוסט 1996 ב-7 ימים בלבד: המילים נכתבו והוקלטו ב-3 ימים והעבודה עליהם ארכה עוד 4 ימים. אלו היו בין שיריו האחרונים של טופאק לפני הירי ב-7 בספטמבר 1996. אף ש-Killuminati: The 7 Day Theory יצא כמעט חודשיים לאחר הירי ב-5 בנובמבר 1996, הוא לא האלבום הראשון של טופאק לאחר מותו כיוון שסיים לעבוד עליו לפני מותו. על פי דבריו של ג'ורג' פרייס הידוע בכינוי "פאפא ג'י", מנהל יחסי הציבור של דאת' רואו, האלבום לא היה אמור לצאת כאלבום סטודיו אלא בתור אלבום מחתרתי. רק אחרי מותו של הזמר, הוחלט להוציאו לשווקים כאלבום סטודיו. ב-2005, האתר הרשמי של ערוץ המוזיקה MTV דירג את Killuminati: The 7 Day Theory במקום התשיעי בקטגוריית אלבומי ההיפ הופ הגדולים ביותר בכל הזמנים, וב-2006 הכירו בו כקלאסיקה. הרגש והכעס שהוצגו באלבום נערצו על ידי חלק גדול של קהילת ההיפ הופ, כולל ראפרים אחרים. האלבום הגיע למקום הראשון במצעד Billboard Top R&B/Hip-Hop Albums chart ובמצעד הבילבורד 200. האלבום הגיע למעמד פלטינה מרובעת ב-1999 שאושר על ידי RIAA.(האלבום מכר כ־28,000,000 מסביב לעולם) על עטיפת האלבום ישנו טקסט שבו רשום "Exit 2Pac, EnteMakaveli", שמתייחס לשם הבמה החלופי של שאקור. ישנן רמיזות רבות למספר 7 במהלך שחרורו. דוגמה אחת היא מבוא לשיר "Blasphemy" (חילול הקודש), שבו קול מעוות דן במושג "חזרת המושיע" לפני הסיום: ‘if the Lord doesn't return in the coming seven days, we’ll see you next time’ (אם ה' לא יחזור בשבעת הימים הקרובים, נתראה בפעם הבאה). אפילו בעטיפת האלבום, שהראו את שאקור על צלב, בניסיון להביע אnd", והמפיק Shock G סיפר: "בסטודיו עבדנו הרבה. דיברנו על מוזיקה, והוא היה נרגש מאוד לנגן את ה'חרא' החדש שלו. היו יותר מדי דברים רעים שעמדו להיגמר לא בטוב. יכולת לראות את זה בעיניו, הוא לא רצה לדבר על זה יותר ואתה אפילו לא רוצה להעלות את זה לנושא". הסינגל הראשון מהאלבום היה Toss It Up, שיצא לאור לפני צאת האלבום, אך הוא יצא כשבועיים לאחר מותו של שאקור. בשיר מתארח הזמר Danny Boy, שהיה חלק מ-7 האנשים שכתבו את השיר. גרסת האלבום מכילה סימפול של חלק מהשיר "Blind Man Can See It" של ג'יימס בראון. הסינגל השני היה To Live & Die in L.A. שגם לו יצא קליפ ונחשב לשיר הכי מוכר מהאלבום. הסינגל מכיל סימפול של השיר Do Me, Baby של הזמר פרינס. הסינגל האחרון מהאלבום היה Hail Mary, שהופק לו גם קליפ שיצא בשנת 1997. שלושת הסינגלים הופיעו באלבום הלהיטים הגדולים של שאקור מ-1998, Greatest Hits. Intro/Bomb First (My Second Reply) Hail Mary Toss It Up To Live & Die in L.A. Blasphemy Life of an Outlaw Just Like Daddy Krazy White Man'z World Me and My Girlfriend Hold Ya Head Against All Odds מידע על האלבום The Don Killuminati: The 7 Day Theory באתר MusicBrainz מידע על האלבום The Don Killuminati: The 7 Day Theory באתר AllMusic האלבום The Don Killuminati: The 7 Day Theory באתר Discogs Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית)
תחנת הכוח הגרעינית בבושהר

תחנת הכוח הגרעינית בבושהר (בפרסית: نیروگاه اتمی بوشهر) היא תחנת כוח גרעינית באיראן הנמצאת כ-17 ק"מ מדרום-מזרח לעיר בושהר. זוהי תחנת הכוח הגרעינית הראשונה שנבנתה במזרח התיכון. בניית המתקן החלה בשנת 1975 על ידי די החברה הגרמנית Kraftwerk Union A.G (חברת בת של תאגיד סימנס) אשר חתמה על חוזה לבניית שני כורים גרעיניים במשך ארבע שנים בעלות של 6 מיליארד דולרים. העבודה הופסקה לבסוף בשנת 1979 בעקבות המהפכה האיראנית, מאחר שמשטר האייתוללות לא גילה עניין בתוכנית הגרעין. שנתיים מאוחר יותר, בעקבות פריצת מלחמת איראן–עיראק, איראן החלה להתעניין בנשק גרעיני וחידשה את מאמצי הפיתוח (ביטוי לכך ניתן ב-1981, בנאום של מוחמד בהשתי, "מספר 2" של רוחאללה ח'ומייני, בפני הוועדה לאנרגיה אטומית של איראן). במהלך המלחמה, האיראנים תקפו את הכור העיראקי (אנ') פעמיים, חיל האוויר הישראלי השמיד אותו וגם הכורים שנבנו בבושהר נפגעו בתקיפות אוויריות מרובות (לפחות שמונה) אותן ביצע הצבא העיראקי בין 1984 ל-1988. לאחר המלחמה הוחלט להאיץ את תוכנית הגרעין ובתוך כך לשקם את תחנת הכוח. איראן דרשה שסימנס תסיים את בניית המתקן אך ממשלת גרמניה סירבה[דרושה הבהרה] לאשר זאת לסימנס בשל הלחץ הדיפלומטי מארצות הברית. זמן קצר לאחר מכן, עיראק פלשה לאיראן ותוכנית הגרעין האיראנית נעצרה עד תום המלחמה.[דרוש מקור][דרושה הבהרה] בעקבות סירוב גרמניה נחתם חוזה נוסף לסיום בניית המפעל בשנת 1995 בין איראן לבין המשרד לאנרגיה אטומית ברוסיה. העבודה התעכבה במשך מספר שנים בשל אתגרים טכניים ובשל מחסור במימון וכן בשל לחצים פוליטיים מן המערב. לאחר שהקמת המתקן כמעט נעצרה לחלוטין בשנת 2007, הושג הסכם מחודש בו האיראנים הבטיחו לפצות על העלויות לאחר השלמת המתקן. משלוח של דלק גרעיני החל להגיע לאיראן עוד באותה השנה. ב-21 באוגוסט 2010 הופעל לראשונה הכור הגרעיני בבושהר. מתקן פורדו להעשרה גרעינית המתקן הגרעיני בנתנאז מדיה וקבצים בנושא תחנת הכוח הגרעינית בבושהר בוויקישיתוף [1] (הקישור אינו פעיל, 26.3.2011) גד שמרון, המוסד והמיתוס, מהדורת 2011, הוצאת כתר, עמודים 336-337 אליעזר (צ'יטה) כהן וצבי לביא, "השמיים אינם הגבול", עמוד 587 הערך בוויקיפדיה האנגלית סוכנויות הידיעות, סיבה לדאגה? החל תדלוקו של הכור בבושהר, באתר nana10‏, 21 באוגוסט 2010
סיל הפליסיידס (ניו מקסיקו)

סיל הפליסיידס הוא מחדר פלוטוני – סיל המצוי בקניון קימרון (Cimarron Canyon State Park) בצפון ניו מקסיקו. הסיל – שעוביו מגיע ל-370 מטרים – נוצר מחדירת מאגמה לסלעי משקע וסלעים מותמרים, והוא נחשף כצוקים אפורים בהירים. סלעי הסיל מכילים פנוקריסטים של פלגיוקלז, ביוטיט, ו: הורנבלנדה קוורץ המצויים במסת אם אפורה ודקת-גביש. מרקם סלעי זה נקרא מרקם פורפירי. על פי הרכבם המינרלוגי והכימי סלעי הסיל הוגדרו כדיוריט המכיל ביוטיט, מונזוניט, קוורץ-מונזוניט, ומעבר בין טרכיט לדקיט – סוג של אנדזיט. הגם שהגדרות אלה מדויקות בכל הנוגע להרכבן, כמה מהן מתנגשות עם הגדרת מרקמו של הסלע, שהוגדר לבסוף כ"דקיט פורפירי". הסיל נוצר מחדירת מאגמה לסלעי משקע שנוצרו בקרבון פנסילבני. מאחר שמעט מאוד מסלעים אלה קיימים בשטח הפארק, מתקשים גאולוגים ללמוד את ההיסטוריה הגאולוגית המדויקת של האזור. השערות על ההתפתחויות מהקרבון הפנסילבני עד לתוך השלישון נשענות על המצאות אותם סלעים במקומות סמוכים. בין הסנון לאאוקן חלו בדרום הרי הרוקי התרוממות ותופעות געשיות כחלק מהאורוגנזה הלרמידית. בתקופה זו נוצרו מחדרים רבים, והתגלה קושי בקביעת גילו המדויק של הסיל. באמצעות תיארוך אשלגן-ארגון נקבע גיל הסיל בשנת 1969 ל-34.7 למ"ש במחקרים משנת 1987 ו-1990 נקבע גיל הסיל ל-26 למ"ש (לפני 26 מיליון שנה). באמצעות תיארוך רדיומטרי ארגון-ארגון (40Ar/39Ar) שנערך ב-2002 נקבע גיל הסיל ל-25–26 למ"ש. גאולוגיה - מונחים מדיה וקבצים בנושא סיל הפליסיידס בוויקישיתוף מידע על פארק קימרון והסיל Petrology and geochemistry of the Palisades Sill, New Mexico
דווין

דווין (בבולגרית: Девин) היא עיירה ורשות מקומית במרכז דרומה של בולגריה, השלישית בגודלה במחוז סמוליאן, השוכנת על הרכס המרכזי של הרודופי, 220 קילומטרים דרומית מזרחית מהבירה סופיה ו-45 קילומטרים מבירת המחוז סמוליאן. היישוב נוסד לאחר המלחמה העות'מאנית-רוסית (1877–1878) במסגרת רפובליקת טאמאראש, שכללה אזור שיושב ברובו על ידי מוסלמים והנהגתו הכריזה על אוטונומיה, מתוך התנגדותה לסיכומי קונגרס ברלין ובראשם הקמת המחוז העות'מאני האוטונומי רומליה המזרחית. חבל אוטונומי זה לא זכה להכרה על ידי המעצמות האירופיות. בספטמבר 1885 הכריז באופן חד צדדי אלכסנדר בטנברג, נסיך בולגריה, על איחוד בין רומליה המזרחית לנסיכות בולגריה וצבא הנסיכות השתלט על חבל טאמאראש. כפועל יוצא מהאיחוד החד צדדי פרצה מלחמת בולגריה–סרביה (1885) ולאחריה הועבר היישוב לחזקת העות'מאנים מתוקף הסכם בוקרשט (1886). באוקטובר 1912, במהלך מלחמת הבלקן הראשונה כבשו הבולגרים את האזור ומאז נותר היישוב בחזקתם. דווין ממוקמת באזור חקלאי והגידולים המרכזיים הם תפוחי אדמה ופטריות. כמו כן מגדלים צאן ובקר לתעשיות החלב והבשר. בשטח הרשות המקומית קיים מפעל לשיווק מים מינרליים תחת שם המותג דווין. חלק נכבד מהתוצר המקומי הגולמי מגיע מענף התיירות. באזור דווין מעיינות חמים ומרחצאות ספא המושכים אליהם תיירים. העיירה ממוקמת על הרכס המרכזי של הרודופי, בגובה ממוצע שנע בין 684 ל-800 מטרים מעל פני הים. תוואי הנהר דווינסקה עובר דרך העיירה. בדווין שורר אקלים ממוזג והטמפרטורה השנתית הממוצעת נעה מ-4oc בחלקה העליון ועד 10oc בחלקה התחתון. ערכי הקיצון המרביים נעים ממינוס 10oc בינואר ועד 30oc ביולי. מדיה וקבצים בנושא דווין בוויקישיתוף אתר האינטרנט הרשמי של דווין
וין סיל

וין סיל (באנגלית: Whin Sill) הוא מחדר פלוטוני רדוד – סיל המצוי במחוז קאמבריה בצפון-מערב אנגליה. עוביו של הסיל הדולריטי מגיע ל-70 מטרים. הסיל נוצר מחדירת מאגמה לשכבות סלעי משקע בתחילת הפרם, לפני 295 מיליון שנים, ומצוי מתחת למרבית שטח צפון-מערב אנגליה. השם "סיל" נטבע לראשונה על ידי עובדי מחצבות בצפון-מערב אנגליה, והוא שימש להגדרת שכבות סלע שטוחות. השימוש הראשון שנעשה בו היה בקריאת שמו של וין סיל. גאולוגים שחקרו אותו זיהו את מקורו המגמטי וקראו כך לגופים דומים של סלע יסוד. אותם עובדים קראו למחדר "וין" (Whin) – מונח ששימש אותם להגדרת סלע קשה וכהה. סמוך לסוף הקרבון התרחשה מתיחת קרום כתוצאה מתהליכים טקטוניים. מתיחה זו איפשרה למאגמה בטמפרטורה של יותר מ-1,000 מעלות צלזיוס לעלות ולחדור לשכבות סלעי משקע: אבן גיר, פצלים ואבן חול. כתוצאה מכך נוצרו מקבצים של מחדרים תואמים תולאיטיים ודולריטים הנקראים "וין סיל רבתי" (Great Whin Sill). מחדר קשור וקטן יותר הנמצא צפונית לו נקרא "וין סיל הקטן" (Little Whin Sill). כאשר התקררה המאגמה התכווץ הסיל ונוצרו בו סדקים אנכיים שיצרו מבנים עמודיים המאפיינים את מחשופי הסיל לכל אורכו. בשלבים מאוחרים התפתחה פעילות הידרותרמית, במהלכה חדרו פקטוליטים לסדקים. הדולריט התפחם כאשר חדרו שוליים מטסומטיים לסדקים ולעורקים. עמידותו של הדולריט לסחיפה יצרה בסיל כמה תוואים גאומורפולוגיים ייחודיים כמפלים גבוהים – דוגמת המפל הגבוה (High Force), ונמוכים – דוגמת המפל הנמוך (Low Force) ו"זרבובית הקדירה" (Cauldron Snout). הסיל בנוי מסלע קריסטליני קשה וכהה בשם דולריט, המורכב בעיקר מהמינרלים פירוקסן ופצלת השדה ומכיל פגמטיטים מפותחים. מחקר פטרולוגי של סלעי הדולריט בווין סיל הראו הבדלים משמעותיים בין "וין סיל רבתי" לבין "וין סיל הקטן". האחרון נושא אוליבין ונחשב למורכב משלב מוקדם של גיבוש מפריט במאגמה. לעומתו, הראשון נטול אוליבין ונחשב למורכב משלב מאוחר יותר של הגיבוש המפריט. ואמנם, זוהו שני שלבי הזרקה של דולריט. זיהוי זה התבצע באמצעות שני מחזורים של התמרות מגע, התואמים לתזוזה הטקטונית של צפון אנגליה בסוף הקרבון, לפני 295-300 מ"ש. מחקר נוסף – שעסק בחקר הפלאומגנטיזם של האזור – תומך בריבוי מחזורים. מחדרים רבים יוצרים תופעות שוליים, הניכרים גם בסיל זה. כאשר היה עדיין סלע מותך, חומו הרב "אפה" והתמיר את הסלעים שבאו איתו במגע באמצעות התמרה הידרותרמית. אבן הגיר הפכה לסוג שיש מקומי המוכר כ"גיר סוכר" (Sugar Limestone). גאולוגיה - מונחים https://web.archive.org/web/20090930051006/http://www.northpennines.org.uk/index.cfm?articleid=12516 וין סיל באתר ה-BBC וין סיל וחומת אדריאנוס(הקישור אינו פעיל) Observations on the geology of Northumberland and Durham http://www.northpennines.org.uk/index.cfm?articleid=12516 הידרותרמי – קשור במים חמים מטסומטי – תהליך שינוי בסלע המתרחש באמצעות מעבר יונים New palaeomagnetic results from the Whin Sill complex: evidence for a multiple intrusion event and revised virtual geomagnetic poles for the late Carboniferous for the British...
קוביית קרח

קוביית קרח היא גוש קרח מעוצב בצורת קובייה, המשמש לרוב על מנת לקרר משקאות. קוביות קרח מועדפות לרוב על קרח מרוסק מאחר שהן נמסות לאט יותר. קוביות קרח נוצרות באמצעות מילוי תבנית קוביות קרח במים, והכנסתה למקפיא. ניתן גם לייצרן באופן אוטומטי במייצר קרח שמובנה במקררים ביתיים רבים. במייצרי הקרח מיוצרות הקוביות באופן שוטף ומאוחסנות בתא הקפאה ייעודי; בתחתית התא אלמנט מכני או חשמלי לשחרור הקוביות בזו אחר זו. מייצר הקרח המובנה נוח לשימוש מאשר תבנית קרח, אך הוא יקר ממנה. ישנם גם מכשירים להכנת קרח, המשמשים מעבדות ומוסדות לימוד. קוביות קרח מיוצרות גם באופן תעשייתי ונמכרות בשקיות. למרות שמן, קוביות קרח אלו מיוצרות בצורת גליל עם חור לאורכו. קוביות קרח תעשייתיות שקופות לגמרי, בניגוד לקוביות קרח המיוצרות בתבנית או במייצר קרח, שבדרך כלל הן מעט לבנות. צבען הלבן של קוביות קרח נובע מהקפאה מהירה או מכך שבמים ישנם מוצקים מומסים אחרים. כאשר מים מקוררים לנקודת קיפאון, גזים הנמצאים בתוכם הופכים לבועות מיקרוסקופיות. ערך מורחב – תבנית קוביות קרח מאחר שבמהלך ההקפאה של המים גדל נפחם (משקלו הסגולי של הקרח נמוך משל המים), "תופחת" הקובייה במקומות האחרונים להתמצק. לדוגמה, בתבנית קוביות קרח תופח מרכז הדופן העליונה של כל קובייה. לפיכך צורתה של פאה זו דמוית כיפה. בשל תופעה פיזיקלית זו של התרחבות הקובייה בתהליך ההקפאה, מייצרי קוביות הקרח לסוגיהם בנויים כך שקיים לצד כל תא חלל אוויר שאליו היא יכולה להתפשט, וכך למעשה צורת הקובייה תמיד שונה במקצת מתבנית המתקן שייצר אותה. דקר קרח מגרסת קרח קירור
הכוונת תחבורה

הכוונת תחבורה נדרשת כדי להסדיר את התנועה בכבישים ולאפשר ניצול מיטבי של הדרך. בעבר היה נהוג להציב שוטרים במקומות תחבורה הומים לצורך הכוונת תנועת כלי רכב. עם הגידול במספר כלי הרכב, נדרש היה להשתמש תמרורים ובאמצעים אוטומטיים כגון רמזורים להכוונת התחבורה. במקומות שאין רמזור, תמרור או שוטר, נהוג כלל זכות קדימה. כיום השימוש בכיוון תנועה אנושי נעשה במקרה של עבודות בכביש, תאונות דרכים, תקלת רמזורים או במקרה של עומסי תחבורה מיוחדים (כגון אירועים מרובי משתתפים, כמו במקרה של הופעה חיה). בקרת רמזורים לרוב מתבססת על חלוקת זמנים קבועה לכיווני התנועה השונים בהתאם לסקירת התנועה באזור. צמתים מתוחכמים יותר מיישמים חלוקת זמנים משתנה בהתאם לזמן ביום או כוללים חיישנים שמזהים רכבים ממתינים. בצמתים מסוימים בהם יש מיעוט הולכי רגל, רמזור הולכי הרגל לא יתחלף אלא אם הולך רגל ילחץ על כפתור מתאים. בשנים האחרונות נוספו אמצעי הכוונה מתוחכמים יותר, כגון שלטים אלקטרונים הנשלטים ממוקד מרכזי שמקבל נתונים ממצלמות חיות ומחיישנים לאורך הכבישים המבוקרים. השלטים כוללים הן שינויים של כיווני תנועה (תנועה ישר או תנועה שמאלה בצומת), חסימת נתיב או שינוי מהירות (בכביש מהיר). בישראל יש ארבעה מוקדי בקרה בין-עירוניים: מוקד של אגף התנועה ומע"צ במטה משטרת התנועה סמוך לצומת בית דגן מוקד של חברת נתיבי איילון ליד תחנת הרכבת תל אביב – סבידור מרכז מוקד בקרה של כביש 6, כביש חוצה ישראל מוקד של כביש 431 נמצא ליד מחלף עין הקורא דיווחי תנועה ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
נחל כלח

נחל כֶּלַח הוא נחל אכזב בהר הכרמל באזור הכרמל הגבוה. תחילתו כחצי ק"מ מצפון־מערב לצומת דמון שעל כביש 672 והוא זורם בתלילות על הצלע המערבית של הכרמל לכיוון צפון־מערב ונשפך לנחל גלים באזור מדרום־מערב לאוניברסיטת חיפה. בדרכו חותר הנחל בתוך סלעי גיר ודולומיט. חלקו המצוקי של הנחל מכונה "שווייצריה הקטנה". הנחל הוא חלק משמורת פארק הכרמל בחלק שמורת נחל כלח-נחל גלים. בשנות ה-40 של המאה ה-20 נסללה דרך מצומת קיבוץ בית אורן אל אזור שווייצריה הקטנה כחלק מתוכנית ההגנה של השלטון הבריטי בתקופת מלחמת העולם השנייה כנגד פלישה גרמנית, המכונה "תוכנית המבצר האחרון". הדרך מגיעה עד חניוני שווייצריה הקטנה, בדרכה עוברת מעל נחל כלח על גשר אבן. בצלע הצפונית־מזרחית של הנחל, מעל שווייצריה הקטנה, נמצאת מערה גדולה. רוחב האולם המרכזי הוא 7.5 מטר, עומקו 8.5 מטר וגובהו נע בין 2.5–4.5 מטר. בטרסה שבפתח המערה צומחים צמחי גדילן מצוי, ומפתח המערה ניתן לצפות על שווייצריה הקטנה, מורד נחל כלח, וקיבוץ בית אורן. באפיק הנחל קיימת נביעה המצוינת במפות טופוגרפיות בשם "עין כלח". זוהי נביעת חורף המתייבשת בקיץ, מכתשה בגובה 1 מטר מהאפיק עם סדק בקיר ממנה נובעים המים בחורף, סביב הסדק גדלים שיחי פטל. בתחילתו של הנחל נמצא "מצפור הצוק" ממנו ניתן לצפות על חוף הכרמל. לאורך הנחל עובר שביל מסומן כחול שתחילתו בצומת דמון. הצמחייה בנחל היא חורש ים תיכוני הכוללת אלון מצוי ואלה ארצישראלית אליהם נלווים עצי בר-זית בינוני, קטלב מצוי, אשחר, ער אציל, מורן החורש, ואורן ירושלים. חלק מהעצים מתנשאים לגובה של 15 מטר. בחורש צומחים מטפסים, טחבים ושרכים. על המצוקים צומחים פרחים מוגנים או נדירים כמו בן-חצב יקינתוני, שושן צחור, בן-חצב החורש, בוצין אופקי ופעמונית דמשקאית. חלקו המצוקי של הנחל מכונה "שווייצריה הקטנה" וגם "העמק הנעלם". זהו מעוק (נקיק סחיפה) צר ועמוק מסלע גיר קשה, הכולל צנירים, מפלים ושפע של צמחייה. אורך הנקיק כ-150 מטר, עומקו בין 20–30 מטר ורוחבו כ-10 מטר. בחלקו העליון צנירים שגובהם נע בין 4–5 מטר. בקרקעית הנקיק נמצאים שני מפלים. הצנירים נמצאים משני צידי הנקיק והם נותנים לו מראה דמוי צינור. בצידו המערבי של הנקיק חוצה את הנחל קו שבר גאולוגי. המעוק נוצר כנראה משילוב של תצורת נוף קרסטית בתהליך גאומורפולוגי. ייתכן והמעוק היה בתחילתו מחילת המסה תת-קרקעית מתחת לאפיק הנחל. כתוצאה מזרימת המים באפיק נשחקה תקרת המחילה, והמחילה הפכה לנקיק, כשהמים זורמים עתה ברצפת המחילה. "נחל כלח" מדריך ישראל החדש כרך 5: הכרמל וחופו ורמות מנשה, בעריכה סלמאן אבו רוכן ויעקב שורר, הוצאת משרד הביטחון 2001 עמ' 159 מנחם מרקוס, הר הכרמל סקר נוף ומסלולי טיול, רשות שמורות הטבע, 1997, עמ' 55–56 שווייצריה הקטנה: נחלי כלח ונחל גלים, באתר "טיולי", 15 ביוני 2018 טיול לנחל כלח, באתר החברה להגנת הטבע טיול לנחל כלח העליון, באתר מנהלת הטיולים של משרד החינוך איל שפירא‏, הכרמל המפתיע: זולות סודיות בנחל כלח, באתר וואלה, 8 באוגוסט 2014
Love Devotion Surrender

Love Devotion Surrender הוא אלבום אולפן משותף למוזיקאים קרלוס סנטנה וג'ון מקלפלין. האלבום נוצר כמחווה לאלבומו של ג'ון קולטריין, A Love Supreme. באלבום השתתפו גם להקת סנטנה, ולהקתו של ג'ון מקלפלין "Mahavishnu Orchestra". האלבום דורג במקום ה-14 במצעד הבילבורד 200 - 1973. בשנת 2003 יצא לשווקים גרסה חדשה לאלבום ובא רצועת בונוס שלא הייתה באלבום המקורי. קרלוס סנטנה - גיטרות ושירה ג'ון מקלפלין - פסנתר וגיטרה דאג ראוש - גיטרה בס איב מקלפלין - פסנתר חאלד יאסין - אורגן ופסנתר מינגו לואיס - קלידים בילי קובהם - תופים וכלי הקשה דון אליאס - תופים וכלי הקשה יאן האמר - תופים וכלי הקשה מייקל שריב - תופים וכלי הקשה ארמנדו פראזה - קונגה כלי הקשה ושירה מידע על האלבום Love Devotion Surrender באתר MusicBrainz האלבום Love Devotion Surrender באתר Discogs Love Devotion Surrender באתר Allmusic allmusic דירוג האלבום במצעד הבילבורד allmusic שמות המשתתפים באלבום ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Illuminations

Illuminations הוא אלבום אולפן משותף למוזיקאים קרלוס סנטנה ואליס קולטריין (אשתו של ג'ון קולטריין). באלבום זה בלט השילוב בין נבל לגיטרה חשמלית. האלבום הגיע למקום ה-79 במצעד הבילבורד 200 של שנת 1974. קרלוס סנטנה - גיטרה, פעמון רוח, ושירה אליס קולטריין - מפוחית וקלידים טום קוסטר - פסנתר, אורגן, מצילתיים, ושירה ארמנדו פראזה - קונגה, כלי הקשה, ושירה ג'ק דז'ונט - תופים וכלי הקשה דייב הולנד - גיטרה בס מידע על האלבום Illuminations באתר MusicBrainz האלבום Illuminations באתר Discogs האלבום Illuminations באתר ספוטיפיי Illuminations באתר Allmusic
סטירלינג סיל

סטירלינג סיל הוא מחדר פלוטוני רדוד – סיל המשתרע מתחת למרבית מרכז סקוטלנד. הסיל – שעוביו כ-100 מטרים – מורכב מקוורץ-דולריט – דולריט בעל תכולה גבוהה של קוורץ. גילו קרבון מאוחר וייתכן שאף פרם – גיל הנתמך בשכבת הפחם אליה חדר. במקומות בא הסיל במגע עם שכבות הפחם, הוא התמיר אותן בהתמרת מגע ויצר אנתרכיט (Anthracite) – פחם מותמר המכיל בין 86% ל-98% פחמן. מרבית הסיל שכוב בין שכבות מסלע בשיפוע של 5-15 מעלות, אך במקומות אחדים הוא מתרומם בשיפוע חד וחודר אותן כמעט במאונך, דוגמת דייק. גאולוגיה - מונחים http://www.thegcr.org.uk/Sites/GCR_v27_C06_Site1387.htm (אורכב 04.03.2016 בארכיון Wayback Machine) ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
סרחיו קנאלס

סרחיו קנאלס מדרסו (בספרדית: Sergio Canales Madrazo, נולד ב-16 בפברואר 1991) הוא כדורגלן ספרדי המשחק בעמדת הקשר במונטריי מהליגה המקסיקנית ובנבחרת ספרד. בשנת 2008 קנאלס הצטרף לקבוצת המילואים של ראסינג סנטנדר, בה לקח חלק ב-28 משחקים וכבש 15 שערים. כבר באותה העונה שותף קנאלס במשחקי הקבוצה הבוגרת. קנאלס שיחק לראשונה בליגה הספרדית מול אוסאסונה. קנאלס ערך עוד חמש הופעות בליגה הספרדית וגם שיחק בגביע המלך, אך מספר הדקות שלו בליגה הסתכם בכ-100 דקות בלבד. במחזור ה-13 סנטנדר הביסה 0–4 את אספניול כאשר קנאלס כובש צמד וקוטף את תואר השחקן המצטיין במשחק. קנאלס הספיק לכבוש עוד שער נגד ואיאדוליד עד שהחלה ירידה ביכולתו. סנטנדר נלחמה עד המחזורים האחרונים על ההישארות בליגה, ואת העונה סיים קנאלס עם 31 משחקים בהם כבש שבעה שערים ובישל ארבעה נוספים. בחודש פברואר פורסם שריאל מדריד הצליחה לעקוף את מנצ'סטר יונייטד, צ'לסי, מנצ'סטר סיטי ושאר הקבוצות שניסו לרכוש את השחקן, והקבוצה רכשה את קנאלס ב-4.5 מיליון אירו. בסוף עונת 2010-11 הושאל קנאלס לולנסיה. במדיה רשם 11 הופעות ליגה, בטרם נפצע ב-24 באוקטובר וגמר את העונה. על אף הפציעה, ב-19 ביולי 2012 קנאלס נרכש על ידי ולנסיה ב-3.5 מיליון אירו. בינואר 2014 חתם בריאל סוסיאדד. בקיץ 2018 חתם קנאלס בריאל בטיס. בקיץ 2023 חתם במונטריי מהליגה המקסיקנית. הוא הוביל את הנבחרת עד גיל 17 לזכייה באליפות אירופה אחרי ניצחון 0–4 על נבחרת צרפת בגמר (2008), ושנה אחר-כך הוא זכה בטורניר ידידות יוקרתי. ספרד הביסה את גרמניה, וקנאלס, שכבש את אחד השערים, זכה בתואר שחקן הטורניר. הופעת הבכורה שלו בנבחרת הבוגרת של ספרד התקיימה ב-23 במרץ 2019 בניצחון הנבחרת על נורווגיה. קנאלס נכנס כמחליף בדקה ה-74' במסגרת משחקי מוקדמות מונדיאל 2014. ריאל בטיס גביע המלך: 2021/2022 מדיה וקבצים בנושא סרחיו קנאלס בוויקישיתוף סרחיו קנאלס, ברשת החברתית פייסבוק סרחיו קנאלס, ברשת החברתית אקס (טוויטר) סרחיו קנאלס, באתר Transfermarkt סרחיו קנאלס, באתר Soccerway סרחיו קנאלס, באתר BDFutbol סרחיו קנאלס, באתר WorldFootball.net סרחיו קנאלס, באתר National Football Teams סרחיו קנאלס, באתר FootballDatabase.eu דף השחקן באתר ריאל מדריד הרשמי דף השחקן באתר ולנסיה הרשמי משקיעים בעתיד: סרחיו קנאלס חתם בריאל מדריד, באתר ONE‏, 12 בפברואר 2010 קנאלס בוולנסיה, גבי מיליטו עזב את בארסה, באתר ערוץ הספורט, 4 באוגוסט 2011 סרחיו קנאלס ייעדר 4-6 חודשים, באתר וואלה, 24 באוקטובר 2011 ynet ספורט, ספרד: גאגו וסרחיו קנאלס הצטרפו לוולנסיה, באתר ynet, 20 ביולי 2012 העברות, 19.7: גאגו בוולנסיה, טוטנהאם אחרי סנטי קאסורלה, באתר ערוץ הספורט, 20 ביולי 2012
Grenade

Grenade הוא שיר של הזמר האמריקאי ברונו מארס מתוך אלבום הבכורה שלו Doo-Wops & Hooligans שיצא כסינגל ב-28 בספטמבר 2010 על ידי חברת התקליטים אלקטרה רקורדס. Grenade, כמו Just the Way You Are שקדם לו, נכתב, הולחן והופק בידי הסמיזינגטונס בשיתוף עם אמנים אחרים, והצליח במצעדים ברחבי העולם תוך שהוא כובש את המקום הראשון בארצות הברית, הממלכה המאוחדת, קנדה, אוסטרליה ומדינות נוספות. ב-12 בפברואר 2011, הראפר האמריקאי ליל ויין פרסם רמיקס לשיר. הרמיקס נשמע בדיוק אותו הדבר כמו הסינגל הרגיל, אך חל שינוי קל בבית הראשון שבו ויין מתחיל לשיר. תגובתו של מארס הייתה מופתעת ואמר "מה.. לחץ פליי", לאחר מכן קרה לרמיקס "מדהים". Grenade הוא בלדת פופ ו-R&B אותה כתב מארס ביחד עם שותפיו לסמיזינגטונס ארי לוין ופיליפ לורנס, עם ברודי בראון, קלוד קלי ואנדריי וייט. השיר נכתב בסולם D מינור, והוא בקצב מודרטו של 108 פעמות לדקה. על פי ג'ון קרמניקה מהניו יורק טיימס השיר מכיל אלמנטים מהפופ של שנות השמונים והוא מלווה בתופים בהם נוהג להשתמש קניה וסט. על פי ביל לם מ-About.com לשיר "מבנה של שיר פופ קלאסי". במהלך השיר מתאר ברונו מארס את אהבתו והקרבתו למען אהובתו, אך היא מגיבה בחזרה באדישות, ולא משיבה אהבה. "הבאתי לך את כל שהיה לי, אך את השלכת זאת לאשפה." בפזמון השיר מתאר מארס את הדברים שהוא מוכן לעשות לו זה יידרש למענה: "הייתי תופס רימון שמתפוצץ בשבילך... הייתי קופץ לפני רכבת בשבילך, את יודעת, אעשה הכל למענך." אבל את "לא תעשי את אותו הדבר." "אני חושב שכל אחד יוכל להתחבר אליו (אל "Grenade"). אתה כל כך אוהב את האישה הזו, ואתה לא מבין: 'מה אני עושה לא נכון? מה אני לא מביא לך? אני אלך כל כך רחוק עד שאירה קליע בראשי, ואני לא מבין, למה אני לא יכול לקבל אהבה כזו בחזרה?'" — ברונו מארס על המשמעות של "Grenade" מידע על היצירה "Grenade" באתר מיוזיק בריינז מידע על הסינגל "Grenade" באתר מיוזיק בריינז מידע על היצירה "Grenade" באתר Discogs סרטון השיר "Grenade" באתר יוטיוב Archive-Mawuse-Ziegbe, Lil Wayne Relaunches Bruno Mars' 'Grenade', MTV News (באנגלית) Jayson Rodriguez, Bruno Mars Reacts To Lil Wayne's 'Grenade' Remix, MTV News (באנגלית) מידע על Grenade, באתר המצעד האיטלקי, ארכיון מידע על Grenade, באתר המצעד הגרמני מידע על Grenade, באתר המצעד של ניו זילנד מידע על Grenade, באתר המצעד השוודי